Părintele nostru Nicolae Bordașiu

Blândul, bunul, radiosul, nonagenarul și venerabilul nostru Părinte Nicolae Bordasiu a fost, pentru unii, Părintele lor duhovnicesc, pentru alții nașul lor, pentru alții profesorul, dirigintele sau directorul lor, pentru alții colegul lor, pentru alții vecinul sau camaradul lor, iar pentru alții a fost, probabil, mai multe sau chiar toate acestea la un loc!

De aceea plecarea lui dintre noi, chiar și la această vârstă, este, și acum, una tare dificilă fiindcă unul ca sfinția sa nu poate fi înlocuit/substituit!

Părintele Nicolae Bordașiu-sursa: https://steliangombos.wordpress.com/

Drept urmare, noi, (și) în aceste momente, venim la mormântul Părintelui, cu o rugăciune, o lumânare și o floare, în semn de aleasă recunoștință și deosebită apreciere sau admirație pentru Duhovnicul, Slujitorul, Scriitorul, Propovăduitorul, Apologetul și Mărturisitorul Nicolae Bordasiu – omul, neobosit și plin, încă, de planuri, activități, acțiuni și proiecte, culturale, editoriale, spirituale și duhovnicești, veridice, autentice și veritabile!

Dumnezeu însă, în înțeleapta-I cântărire, cumpănire, rațiune și cugetare, l-a chemat la Sine pe slujitorul Său, loial, fidel și credincios – Nicolae Sacerdotul, pentru a-i dărui odihna cea binemeritată și a-i oferi răsplata cea cuvenită!

Noi, cei încă rămași în această lume, pe acest pământ, ne vom face, în continuare, datoria de a ne ruga lui Dumnezeu pentru Părintele nostru Nicolae ca El să-l așeze în ceata drepților și să-l numere cu Sfinții Săi cei aleși și binecuvântați!

Întru sinceră neuitare, evlavioasă pomenire și autentică evocare

Miercuri – 22.05.2024 se vor împlini o sută de ani de la nașterea sa cea pământească și vremelnică în localitatea Sabolciu din județul Bihor, a vestitului Duhovnic și renumitului Erou al Credinței – Părintele Profesor Nicolae Bordașiu de la Biserica „Sf. Silvestru” din București!

Într-u pioasă aducere aminte, sinceră comemorare și aleasă pomenire, în duh de prețuire și (de) recunoștință, să ne rugăm, atunci, cu toții, ca Dumnezeu să-l ierte, să-l numere cu Drepții și să-l așeze cu Sfinții Săi, pe iubitul nostru Părinte Duhovnicesc – Nicolae Sacerdotul, alături de toți marii bărbați, eroi, martiri, mucenici și sfinți ai neamului/poporului nostru românesc!

Sfânta Liturghie precum și Sfânta slujbă a Parastasului, de pomenire și de comemorare a a acestui binecuvântat centenar, au avut loc în dimineața zilei de Miercuri – 22.05.2024, începând cu orele 8:30 respectiv 10:30, la Biserica „Sf. Silvestru” din București, la care suntem invitați să luăm parte cu toții!

La mormântul Părintelui Nicolae Bordașiu din cadrul cimitirului Mănăstirii Cernica s-a oficiat aceeași slujbă de pomenire în ziua de Sâmbăta – 18.05.2024, începând cu orele 12:00!

Veșnica lui amintire și autentica lui pomenire în vecii vecilor! Amin!

Hristos a Înviat din morți cu moartea pe moarte călcând și celor din morminte viață dăruindu-le! Amin!

Hristos a Înviat!

@Stelian Gomboș

steliangombos.wordpress.com

Contents